Mánakvøldið 6. mars kl. 19.30 bjóðar tilfeingisbreytin á Miðnámi í Vestmanna øllum at vera hjartaliga vælkomin, sum vilja vita meira um gymnasialu tilfeingisbreytina og síggja stásiligu hølini hjá skúlanum. Tiltakið er serliga ætlað ungum, sum ætla sær at søkja inn á miðnám, og teirra foreldrum, men øll áhugaði eru vælkomin. Umsóknarfreistin til miðnámsskúlarnar er 15. mars. Stutt sagt er talan um eina grøna gymnasiala breyt, sum tekur trý ár. Breytin gevur almennan lestrarførleika til hægri lærustovnar.